
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

Privind, aprobarea schimbului de terenuri dintre Primăria  municipiului

Focsani  şi  domnii Stan Gheorghe si Margareta
       Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, prin care se propune aprobarea schimbului de terenuri între Primăria municipiului Focşani şi domnii Stan Gheorghe si Margareta si raportul comun al  Serviciului urbanism, al Direcţiei economice şi al Serviciului juridic-contencios, administrarea domeniului public şi privat, publicitate, înregistrat la nr. 23454/03.04.2008 ;

       - avand in vedere avizul favorabil al Comisiei pentru amenajarea teritoriului si urbanism, al Comisiei pentru buget, finanţe, investiţii, liberă iniţiativă, economic şi servicii publice si al Comisiei pentru agricultura, protectia mediului si ecologie ;

          -  în conformitate cu art.2 din Titlul X – Circulaţia juridică a terenurilor din Legea nr.247/ 2005 privind reforma in domeniile proprietăţii şi justiţiei, precum şi unele măsuri adiacente;

        - în baza art.36 alin. (1) şi (2) lit. (c) şi în temeiul art.45 alin.(3) şi art.121 alin.(4) din Legea nr. 215/ 2001 privind administraţia publică locală, republicata ;

HOTĂRĂŞTE :

.        Art. 1. Se insuseste expertiza tehnica întocmita pentru evaluarea terenului care face obiectul schimbului, conform anexei nr.1, care fac parte integrantă din prezenta hotarare.

         Art. 2  Se constata ca terenul situat in Focsani, str. N.Titulescu nr.9, in suprafata de 400,30 mp., face parte din domeniul privat al municipiului Focsani, teren neinventariat prin H.G. nr.908/2002 privind atestarea domeniului public al judetului Vrancea precum si al municipiilor, oraselor si comunelor judetului Vrancea, cu modificarile ulterioare, urmand a se inscrie ca atare in Inventarul bunurilor care apartin domeniului privat al municipiului.

        Art. 3. Aprobarea schimbului de terenuri între Primăria municipiului Focşani şi domnii Stan Gheorghe si Margareta, astfel :
        a) Primaria municipiului Focsani primeste in schimb suprafaţa de 430,00 mp., liber de constructii, identificat prin Tarla nr. 5, parcela 158, avand categoria de folosinta arabil si urmatorii vecini : la nord – Stan Gheorghe si Margareta, la sud si la est – Cimitirul Nordic si la vest – S.C.Micromet S.A. Terenul urmează a fi inventariat în domeniul public al municipiului Focşani. Acesta este evidentiat in anexa nr. 2 la prezenta hotarare.

       b)  Primaria municipiului Focsani cedeaza terenul in suprafata de 400,30 mp., intravilan, situat in Focsani, str. Titulescu nr.9, identificat prin tarlaua nr.40, parcela nr. 2587, avand vecinii : N – SC Micromet, S- CUP R.A., E- Expo – Art si str. N. Titulescu, V- SC Micromet. Acesta este evidentiat in anexa nr. 3  la prezenta hotarare.

      Art. 4. Actul avand ca obiect  schimbul de terenuri prevazut la art. 3,  se va incheia in forma autentica.
       Art. 5.  Prezenta hotarare va fi comunicata de catre Serviciul administratie publica locala, legalitate, compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic, contencios, administrarea domeniului public si privat, publicitate, Directia economica şi Servicul urbanism. 

